เมื่อช่วงบ่ายผมไปหาเพื่อนที่บ้าน แล้วโดนสุนัขของเพื่อนข่านบริเวณขากับตัว ซึ่งสุนัขของเพื่อนได้ไปฉีดยามาก่อนแล้ว แต่ผมยังเหลือฉีดยาอีกวันที่14เมษา ซึ่งมีอาการคันบริเวณที่โดนข่วน แบบนี้จะติดเชื้อมั้ยครับ
สวัสดีค่ะ @หาก ถูกสุนัขข่วนในช่วงที่ตนเองยังฉีดวัคซีนพิษสุนัขบ้าอยู่ สามารถรับการฉีดวัคซีนต่อเนื่อง โดยไม่ต้องเริ่มฉีดใหม่ค่ะ สำหรับการดูแลแผลที่ถูกสัตว์ข่วน ปฐมพยาบาลบาดแผลโดยทันที :ล้างแผลด้วยน้ำฟอกสบู่หลายๆครั้ง ล้างสบู่ออกให้หมด ถ้าแผลลึกให้ล้างจนถึงก้นแผลอย่างน้อย 15 นาที ระวังอย่าให้แผลช้ำ หลังจากนั้นให้เช็ดแผล ควรใช้ยาโพวีโดนไอโอดีนหรือ ฮิบิเทนในน้ำ ถ้าไม่มีให้ใช้แอลกอฮอล์ 70% หรือทิงเจอร์ไอโอดีน @กรณีที่แผลติดเชื้อ รอบแผลจะบวมแดง หรือมีหนอง หรือเริ่มมีไข้ค่ะ ส่วนอาการคัน แต่หากไม่มีอาการผิดปกติอื่นๆ อาจเป็นแค่ผิวหนังอักเสบจากสาเหตุอื่นๆได้ค่ะ อาจลองรับประทานยาแก้คันบรรเทาอาการ ถ้าไม่ดีขึ้นหรือแผลมีลักษณะอักเสบตามที่กล่าวข้างต้น แนะนำให้ไปพบแพทย์นะคะ